stanford-oval/wikipedia huggingface dataset:
มัคส์ พลังค์
ผลงานทางวิทยาศาสตร์ > ไอน์สไตน์กับทฤษฎีสัมพัทธภาพ

ในปี พ.ศ. 2448 อัลเบิร์ต ไอน์สไตน์ กล่าวถึงทฤษฎีสัมพัทธภาพพิเศษในนิตยสาร Annalen der Physik โดยที่ไอน์สไตน์ได้ให้ข้อสมมติฐานว่าแสงมีส่วนย่อย ๆ เรียกว่า ควอนตา (โฟตอน) โดยยึดหลักจากการค้นพบปรากฏการณ์โฟโตอิเล็กทริกของฟิลลิป เลนาร์ด ซึ่งพลังค์ก็ไม่ยอมรับในตอนแรก เพราะเขาไม่ต้องการทิ้งทฤษฎีพลศาสตร์ไฟฟ้าของแมกซ์เวลล์ไป เขากล่าวอีกด้วยว่า
ทฤษฎีของแสงควรจะถูกโละทิ้งไป ไม่เพียงแค่สิบปี แต่ขอให้เป็นหลายร้อยปี ไปจนตอนที่คริสตียาน เฮยเคินส์ ต่อสู้กับทฤษฎีของไอแซก นิวตัน
ในปี พ.ศ. 2453 ไอน์สไตน์ได้ชี้พฤติกรรมที่ผิดปกติของความร้อนจำเพาะ ณ อุณหภูมิที่ต่ำมาก ๆ ซึ่งนับว่าเป็นผลการทดลองที่ท้าทายฟิสิกส์แผนเดิมเป็นอย่างยิ่ง พลังค์จึงได้จัดให้มีการประชุมโซลเวย์ครั้งที่ 1 ที่กรุงบรัสเซลส์ เมื่อปี พ.ศ. 2454 เพื่อไขความกระจ่างของข้อโต้แย้ง ณ ที่นี่ไอน์สไตน์ได้โน้มน้าวมัคส์ พลังค์ ได้เป็นผลสำเร็จ
ในขณะเดียวกัน พลังค์ได้ดำรงตำแหน่งอธิการบดีมหาวิทยาลัยเบอร์ลิน เป็นที่คาดกันว่าเขาน่าจะเชิญตัวไอน์สไตน์มาเป็นศาสตราจารย์ในสองปีต่อมา จนกระทั่งทั้งสองคนกลายเป็นเพื่อนสนิทกันในที่สุด
เกียรติประวัติ

มัคส์ พลังค์ ได้รับรางวัลและการเชิดชูเกียรติดังต่อไปนี้
"Pour le Mérite"  for Science and Arts ในปี พ.ศ. 2458
รางวัลโนเบลสาขาฟิสิกส์ประจำปี พ.ศ. 2461 (มอบเมื่อ พ.ศ. 2462)
เหรียญลอเรนตซ์ ในปี พ.ศ. 2470
Adlerschild des Deutschen Reiches ในปี พ.ศ. 2471
เหรียญมัคส์ พลังค์ ในปี พ.ศ. 2471 พร้อมกับอัลเบิร์ต ไอน์สไตน์
ได้รับปริญญาดุษฎีบัณฑิตกิตติมศักดิ์จากมหาวิทยาลัยแฟรงค์เฟิร์ต มิวนิก รอสตอก เบอร์ลิน กราซ เอเธนส์ เคมบริดจ์ ลอนดอน และกลาสโกว์
ชื่อดาวเคราะห์น้อย 1069 ได้ถูกตั้งชื่อว่า "Stella Planckia" เมื่อปี พ.ศ. 2481
สมาคมส่งเสริมการวิจัยวิทยาศาสตร์ของประเทศเยอรมนี ถูกตั้งชื่อว่าสมาคมมัคส์ พลังค์ เมื่อปี ค.ศ. 1948
ผลงานหนังสือ

Planck, Max. (1900). “Entropy and Temperature of Radiant Heat เก็บถาวร 2006-09-23 ที่ เวย์แบ็กแมชชีน.” Annalen der Physick, vol. 1. no 4. April, pg. 719-37.
Planck, Max. (1901). "On the Law of Distribution of Energy in the Normal Spectrum เก็บถาวร 2008-04-18 ที่ เวย์แบ็กแมชชีน". Annalen der Physik, vol. 4, p. 553 ff.
ดูเพิ่ม

ค่าคงตัวของพลังค์
อัลเบิร์ต ไอน์สไตน์
สมาคมมัคส์ พลังค์
มาริโอ โควโม

| มาริโอ โควโม |
| --- | --- |
โควโมใน พ.ศ. 2550

ผู้ว่าการรัฐนิวยอร์ก คนที่ 52
ดำรงตำแหน่ง 1 มกราคม พ.ศ. 2526 – 31 ธันวาคม พ.ศ. 2537
รักษาการแทน: อัลเฟรด เดลเบลโล วาร์เรน แอนเดอร์สัน (อยู่ในหน้าที่) สแตน ลุนดีน
ก่อนหน้า: ฮิวจ์ คาเรย์
ถัดไป: จอร์จ พาทาคี
Lieutenant Governor of New York
ดำรงตำแหน่ง 1 มกราคม พ.ศ. 2522 – 31 ธันวาคม พ.ศ. 2525
ผู้ว่าการ: ฮิวจ์ คาเรย์
ก่อนหน้า: แมรี แอนน์ ครุปสัก
ถัดไป: อัลเฟรด เดลเบลโล
58th Secretary of State of New York
ดำรงตำแหน่ง 1 มกราคม พ.ศ. 2518 – 31 ธันวาคม พ.ศ. 2521
ผู้ว่าการ: ฮิวจ์ คาเรย์
ก่อนหน้า: จอห์น เกซซี
ถัดไป: บาซิล พาเทอร์สัน
 
ข้อมูลส่วนบุคคล
เกิด: มาริโอ แมทธิว โควโม 15 มิถุนายน พ.ศ. 2475 บริแอร์วูด, ควีนส์, รัฐนิวยอร์ก, สหรัฐอเมริกา
เสียชีวิต: 1 มกราคม พ.ศ. 2558 (82 ปี) แมนฮัตตัน, นครนิวยอร์ก, สหรัฐอเมริกา
ศาสนา: โรมันคาทอลิก
พรรคการเมือง: เดโมแครต
คู่สมรส: มาทิลดา รัฟฟา (1954–2015)
บุตร: แอนดรูว์ มาเรีย มาร์กาเร็ต มาเดลีน คริส
ศิษย์เก่า: มหาวิทยาลัยเซนต์จอห์น
ลายมือชื่อ: 

มาริโอ แมตทิว โควโม (อังกฤษ: Mario Matthew Cuomo; 15 มิถุนายน พ.ศ. 2475 - 1 มกราคม พ.ศ. 2558) เป็นนักการเมืองชาวอเมริกันและสมาชิกของพรรคเดโมแครต เขายังเป็นผู้ว่าการรัฐนิวยอร์กคนที่ 52 ตั้งแต่ พ.ศ. 2526 - พ.ศ. 2537
การเสียชีวิต

โควโมได้รับการรักษาที่โรงพยาบาลตั้งแต่เดือนพฤศจิกายน พ.ศ. 2557  โควโมเสียชีวิตในวันที่ 1 มกราคม พ.ศ. 2558 ในบ้านของเขาที่แมนฮัตตัน ด้วยโรคหัวใจวาย ซึ่งเป็นชั่วโมงเดียวหลังจากแอนดรูว์ ลูกชายของเขาเข้ารับตำแหน่งเป็นผู้ว่าการรัฐนิวยอร์กสมัยที่สอง
มาริโอคาร์ต: ดับเบิลแดช

| มาริโอคาร์ต: ดับเบิลแดช |
| --- | --- |
กล่องเกมจำหน่ายในอเมริกาเหนือ
ผู้พัฒนา: นินเท็นโดอีเอดี
ผู้จัดจำหน่าย: นินเท็นโด
กำกับ: คิโยชิ มิซูกิ ยาซูยูกิ โอยากิ ฟูโตชิ ชิราอิ ดาอิจิ อิมาอิ
อำนวยการผลิต: ชิเงรุ มิยาโมโตะ ทาดาชิ ซูงิยามะ ชินยะ ทากาฮาชิ ทากาชิ เทซูกะ
แต่งเพลง: ชิโนบุ ทานากะ เก็นตะ นางาตะ
ชุด: มาริโอคาร์ต
เครื่องเล่น: เกมคิวบ์
วางจำหน่าย: JP: 7 พฤศจิกายน ค.ศ. 2003 EU: 14 พฤศจิกายน ค.ศ. 2003NA: 17 พฤศจิกายน ค.ศ. 2003 AU: 19 พฤศจิกายน ค.ศ. 2003
แนว: แข่งรถ
รูปแบบ: ผู้เล่นคนเดียว, ผู้เล่นหลายคน
มาริโอคาร์ต: ดับเบิลแดช (ญี่ปุ่น: マリオカートダブルダッシュ!!; โรมาจิ: Mario Kāto: Daburu Dasshu!!; อังกฤษ: Mario Kart: Double Dash!!) เป็นเกมแข่งรถพัฒนาโดยทีมนินเท็นโดอีเอดี และจำหน่ายโดยนินเท็นโด สำหรับเครื่องเล่นเกมคิวบ์ใน ค.ศ. 2003 เป็นเกมลำดับที่สี่ในเกมชุดมาริโอคาร์ต และเป็นเกมที่สามสำหรับเครื่องเล่นคอนโซลในบ้าน ต่อจากมาริโอคาร์ต 64 ภาคก่อนหน้าคือมาริโอคาร์ต: ซูเปอร์เซอร์กิต ใน ค.ศ. 2001 และภาคต่อคือเกมมือถือ มาริโอคาร์ตดีเอส ออกจำหน่ายสำหรับเครื่องเล่นนินเท็นโด ดีเอส ใน ค.ศ. 2005
ดับเบิลแดช คล้ายกับเกมภาคเก่า ใช้ตัวละครจากเกมชุดมาริโอและนำมาแข่งรถกันในสนามแข่งรถลวดลายมาริโอ เกมนำเสนอรูปแบบการเล่นแบบใหม่ ที่โดดเด่นคือตัวละครสองคนในรถแข่งคันเดียวกัน ดับเบิลแดชรองรับการเล่นผ่านแลนโดยใช้นินเท็นโดเกมคิวบ์บรอดแบนด์อะแดปเตอร์ ให้ผู้เล่นแข่งขันพร้อมกันได้ 16 คน  ตัวละครมี 20 ตัวให้เลือกเล่น ในจำนวนนี้มีตัวละครใหม่ 11 ตัว นอกจากนี้นังมีสิ่งของใหม่ให้ใช้ในเกมด้วย
ดับเบิลแดชได้รับคำวิจารณ์ด้านบวกจากนักวิจารณ์ ได้รับคะแนนรวม 87 คะแนนในเว็บไซต์เมทาคริทิก นักวิจารณ์ยกย่องกราฟิกและคุณสมบัติใหม่ในเกม แต่ตำหนิเรื่องการพากย์เสียง เกมประสบความสำเร็จเชิงพาณิชย์ ขายได้มากกว่า 3.8 ล้านหน่วยในสหรัฐอเมริกา และมากกว่า 802,000 ในประเทศญี่ปุ่น
การเล่น

ดับเบิลแดช เป็นวิดีโอเกมแข่งรถคาร์ตซึ่งผู้เล่นแข่งกันในรถโกคาร์ตกับทีมอื่น ๆ ในด่านต่าง ๆ หน้าจอเกมระบุตำแหน่งปัจจุบันในการแข่งขัน ความเร็วปัจจุบันของรถโกคาร์ต และอาวุธที่พร้อมใช้ ผู้เล่นสามารถเก็บกล่องสิ่งของและจะได้รับสิ่งของแบบสุ่ม และใช้ขัดขวางคู่แข่งและได้เปรียบ สิ่งของบางอย่าง เช่น กระดองและกล้วย ให้ผู้เล่นตีคู่ต่อสู้เพื่อให้พวกเขาวิ่งช้าลง ขณะที่บางสิ่งของ เช่น เพาเวอร์อัปดาว จะทำให้ตัวผู้เล่นล่องหนชั่วคราว เกมนี้เป็นเกมเดียวในชุดที่มีสองตัวละครในรถคันเดียว กล่าวคือ คนหนึ่งขับรถ อีกคนหนึ่งใช้สิ่งของ และเป็นเกมแรกในเกมชุดที่เมื่อผู้เล่นถูกโจมตี สิ่งของของผู้เล่นจะตกพื้น เทคนิคเพาเวอร์สไลด์ที่ให้ผู้เล่นดริฟต์เมื่อเข้าทางโค้งได้ถูกปรับปรุงใหม่ ผู้เล่นสามารถบิดก้านควบคุมขณะเลี้ยวเพื่อให้เกิดประกายรอบ ๆ รถ ถ้าบิดมากพอ ประกายจะเป็นสีฟ้า และผู้เล่นจะได้รับความเร็วเรียกว่า "มินิเทอร์โบ" (mini-turbo) การออกตัวเร็วอย่างจรวด (rocket start) ที่ให้ผู้เล่นสามารถออกตัวด้วยความเร็วสูงที่เรียกว่า ดับเบิลแดช ก็ได้รับความปรับปรุง โดยสามารถทำได้เป็นทีมเท่านั้น
แข่งรถในด่านลุยจิเซอร์กิต ด่านแรกในการแข่งขันชิงถ้วยมัชรูมคัป ในภาคดับเบิลแดช ผู้เล่นสองคนนั่งรถคันเดียวกัน
มารี เอ็ลเลินรีเดอร์

มารี เอ็ลเลินรีเดอร์ (อังกฤษ: Marie Ellenrieder; 20 มีนาคม ค.ศ. 1791 – 5 มิถุนายน ค.ศ. 1863) เป็นจิตรกรชาวเยอรมันในคริสต์ศตวรรษที่ 19
มารี เอ็ลเลินรีเดอร์เกิดที่เมืองค็อนชตันทซ์ในประเทศเยอรมนี เป็นลูกสาวของค็อนราทและอันนา มารีอา แฮร์มัน
มารีร่ำเรียนการเขียนภาพจากจุลจิตรกรโยเซ็ฟ ไอนส์เลอ ลักษณะการเขียนภาพเหมือนของมารีคล้ายคลึงกับงานเขียนของอังเกลีคา เคาฟ์มัน มารีเป็นสตรีคนแรกที่สถาบันวิจิตรศิลป์มิวนิกรับเข้าสถาบัน
ระหว่างปี ค.ศ. 1822 จนถึง ค.ศ. 1824 มารีใช้เวลาในกรุงโรมโดยไปเป็นลูกศิษย์ของโยฮัน ฟรีดริช โอเวอร์เบ็ค หลังจากนั้นมารีก็เริ่มเขียนภาพที่เป็นหัวข้อทางศาสนา เช่น ภาพ Christ Blessing Little Children และ Mary and the Infant Jesus
สมเด็จพระราชินีนาถวิกตอเรียทรงซื้อภาพเขียนสองภาพของมารี ได้แก่ Der 12 jährige Jesus im Tempel ("พระเยซูเมื่ออายุ 12 ปีในวัด") และภาพ Hl Felicitas und ihre sieben Söhne เมื่อทรงได้รับการแนะนำผลงานโดยพระราชสวามีเจ้าชายอัลเบิร์ต ในปัจจุบันภาพสองภาพนี้เป็นส่วนหนึ่งของงานสะสมศิลปะหลวงของราชวงศ์อังกฤษที่พระราชวังออสบอร์น
มาริโอ แลนซา

| Mario Lanza |
| --- | --- |

สารนิเทศภูมิหลัง
เกิด: 31 มกราคม ค.ศ. 1921 อัลเฟรด อาร์โนลด์ คอคอซซา
เสียชีวิต: 7 ตุลาคม ค.ศ. 1959 (38 ปี) โรม อิตาลี
คู่สมรส: เบตตี คอคอซซา
อาชีพ: นักร้อง นักแสดง
ปีที่แสดง: 1942 - 1959
มาริโอ แลนซา (อังกฤษ: Mario Lanza)  นักร้องเสียงเทเนอร์ นักแสดงภาพยนตร์และโอเปร่าชาวอเมริกันเชื้อสายอิตาเลียน มีชื่อเสียงในช่วงทศวรรษ 1940 ถึง 1950
มาริโอ แลนซา เกิดที่ฟิลาเดลเฟีย เพนซิลเวเนีย มีชื่อจริงว่า อัลเฟรด อาร์โนลด์ คอคอซซา (อังกฤษ: Alfred Arnold Cocozza)  พ่อแม่เป็นชาวอิตาเลียนอพยพมาจากแคว้นอาบรุซโซและแคว้นโมลีเซ เริ่มร้องโอเปร่าตั้งแต่อายุ 16 ปี และเข้ารับฝึกฝนจากเซอร์เก คุซเซวิตซกี และศึกษาด้านการอำนวยเพลงจากบอริส โกลดอฟสกีและเลนนาร์ด เบิร์นสไตน์   เขาเริ่มใช้ชื่อในการแสดง มาริโอ แลนซา เมื่ออายุ 21 ปี ตั้งแต่ปี ค.ศ. 1942 โดยนำมาจากชื่อเดิมของมารดา "มาเรีย แลนซา"  เริ่มมีชื่อเสียงจากบทบาทในอุปรากร La Bohème ของจาโกโม ปุชชีนี  จากนั้นได้เข้าหลักสูตรการร้องเพลงกับเอนริโก โรซาติ
ในปี 1948 มาริโอ แลนซาได้รับบทเป็นร้อยเอกพิงเคอร์ตัน ในอุปรากรเรื่อง มาดามบัตเตอร์ฟลาย ของปุชชีนี  จากนั้นได้รับบทนำใน La traviata ปี 1949 จากบทประพันธ์ของจูเซปเป แวร์ดี
มาริโอ แลนซาเริ่มมีผลงานแสดงภาพยนตร์ตั้งแต่ปี 1949  ผลงานสร้างชื่อคือบทบาทเป็น เอนริโก คารูโซ ใน The Great Caruso (1951) ภาพยนตร์ชีวประวัติของนักร้องโอเปร่าชาวอิตาลี ที่โด่งดังในช่วงทศวรรษ 1910  และใน Serenade (1955) ที่ในเรื่องต้องเล่นอุปรากร โอเทลโล  จากบทประพันธ์ของแวร์ดี
มาริโอ แลนซาเสียชีวิตด้วยวัยเพียง 38 ปี เนื่องจากโรคหัวใจและปอดบวม เนื่องจากการลดน้ำหนัก  บทบาทการร้องเพลงและแสดงภาพยนตร์ของเขา เป็นแรงบันดาลใจให้กับนักร้องรุ่นหลังหลายคน รวมทั้ง อัล มาร์ติโน  ลูชาโน ปาวารอตติ โฆเซ คาเรราส์ ปลาซิโด โดมิงโก
แหล่งข้อมูลอื่น

เว็บทางการ
มาริโอ แลนซา ที่อินเทอร์เน็ตมูวีเดตาเบส
ชีวประวัติ มาริโอ แลนซา ที่ อินเทอร์เน็ตบรอดเวย์ดาตาเบส
Mario Lanza Institute เก็บถาวร 2006-08-04 ที่ เวย์แบ็กแมชชีน
มาม บีราม ดียุฟ

| 0 | 1 | 2 | 3 |
| --- | --- | --- | --- |
 ดียุฟกับเซเนกัลในฟุตบอลโลก 2018
ข้อมูลส่วนตัว
ชื่อเต็ม:  มาม บีราม ดียุฟ
วันเกิด:   (1987-12-16) 16 ธันวาคม ค.ศ. 1987 (36 ปี)
สถานที่เกิด:  ดาการ์, เซเนกัล
ส่วนสูง:  1.85 m (6 ft 1 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  ฮาไทสปอร์
หมายเลข:  92
สโมสรอาชีพ*
| ปี |  ทีม |  ลงเล่น |  (ประตู) |
| 2006–2007 |  Diaraf |   |   |
| 2007–2009 |  โมลเด |  62 |  (29) |
| 2009–2012 |  แมนเชสเตอร์ยูไนเต็ด |  5 |  (1) |
| 2009 |  → โมลเด (ยืมตัว) |  12 |  (4) |
| 2010–2011 |  → แบล็กเบิร์นโรเวอส์ (ยืมตัว) |  26 |  (3) |
| 2012–2014 |  ฮันโนเฟอร์ 96 |  57 |  (26) |
| 2014–2020 |  สโตกซิตี |  144 |  (24) |
| 2020– |  ฮาไทสปอร์ |  25 |  (10) |
ทีมชาติ‡
| 2009– |  เซเนกัล |  47 |  (10) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 27 กุมภาพันธ์ ค.ศ. 2021 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 28 มิถุนายน ค.ศ. 2018
มาเม บิราม ดิยุฟ (อังกฤษ: Mame Biram Diouf; เกิดวันที่ 16 ธันวาคม 1987) เป็นนักฟุตบอลชาวเซเนกัล ตำแหน่งกองหน้า ปัจจุบันเล่นให้กับฮาไทสปอร์ ในซือเปร์ลีก​ และทีมชาติเซเนกัล
ดิยุฟเริ่มต้นอาชีพกับสโมสร Diaraf และได้ย้ายไปโมลเดใน ค.ศ. 2007 ในฤดูกาลแรกของเขากับโมลเด เขาพาทีมชนะเลิศนอร์เวเจียนเฟิสต์ดิวิชันจนได้เลื่อนชั้นสู่ลีกสูงสุดของนอร์เวย์ ผลงานอันยอดเยี่ยมทำให้เขาได้รับความสนใจจากทีมใหญ่หลายทีม เขาได้ย้ายไปแมนเชสเตอร์ยูไนเต็ดใน ค.ศ. 2009 และถูกปล่อยยืมตัวให้กับโมลเดซึ่งเป็นสโมสรเก่าของเขาจนถึงเดือนมกราคม ค.ศ. 2010 เขาทำประตูได้ในนัดแรกที่ลงเล่นให้กับยูไนเต็ดในฐานะทีมเหย้าและพาทีมชนะเลิศลีกคัพใน ค.ศ. 2010 แม้ว่าจะเขามีชื่อเป็นเพียงตัวสำรองก็ตาม ดิยุฟย้ายไปฮันโนเฟอร์ในเดือนมกราคม ค.ศ. 2012 เขาลงเล่นให้กับสโมสร 71 นัด ยิงได้ 35 นัด ก่อนที่จะย้ายไปสโตกซิตีแบบไร้ค่าตัวใน ค.ศ. 2014 ดิยุฟอยู่กับสโตกถึงหกฤดูกาล ลงเล่น 157 นัด ยิงได้ 25 ประตู ก่อนที่จะออกจากทีมในช่วงฤดูร้อน 2020
ดิยุฟลงเล่นให้กับทีมชาติเซเนกัลครั้งแรกใน ค.ศ. 2009 ในเกมกระชับมิตรที่เอาชนะสาธารณรัฐประชาธิปไตยคองโก 2–1 เขาเป็นตัวแทนของประเทศในการแข่งขันแอฟริกาคัพออฟเนชันส์ 2015 และ 2017 และฟุตบอลโลก 2018
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
เซเนกัล: 
| เซเนกัล | 2009 | 3 | 0 |
| เซเนกัล | 2010 | 5 | 1 |
| เซเนกัล | 2011 | 5 | 1 |
| เซเนกัล | 2012 | 1 | 0 |
| เซเนกัล | 2013 | 4 | 0 |
| เซเนกัล | 2014 | 4 | 2 |
| เซเนกัล | 2015 | 7 | 4 |
| เซเนกัล | 2016 | 6 | 2 |
| เซเนกัล | 2017 | 6 | 0 |
| เซเนกัล | 2018 | 6 | 0 |
| รวม | รวม | 47 | 10 |
สถิติอาชีพ > ทีมชาติ > ประตูในนามทีมชาติ

| ลำดับ | วันที่ | สนาม | นัดที่ | คู่แข่งขัน | ประตู | ผล | รายการแข่งขัน |
| --- | --- | --- | --- | --- | --- | --- | --- |
| 1 | 11 สิงหาคม 2010 | Stade Léopold Sédar Senghor, Dakar, Senegal | 7 |  กาบูเวร์ดี | 1–0 | 1–0 | เกมกระชับมิตร |
| 2 | 11 พฤศจิกายน 2011 | Stade Aimé Bergeal, Mantes-la-Ville, France | 14 |  กินี | 4–0 | 4–1 | เกมกระชับมิตร |
| 3 | 5 กันยายน 2014 | Stade Léopold Sédar Senghor, Dakar, Senegal | 22 |  อียิปต์ | 1–0 | 2–0 | แอฟริกาคัพออฟเนชันส์ 2015 รอบคัดเลือก |
| 4 | 15 พฤศจิกายน 2014 | Cairo International Stadium, Cairo, Egypt | 24 |  อียิปต์ | 1–0 | 1–0 | แอฟริกาคัพออฟเนชันส์ 2015 รอบคัดเลือก |
| 5 | 19 มกราคม 2015 | Estadio de Mongomo, Mongomo, Equatorial Guinea | 27 |  กานา | 1–1 | 2–1 | แอฟริกาคัพออฟเนชันส์ 2015 |
| 6 | 13 มิถุนายน 2015 | Stade Léopold Sédar Senghor, Dakar, Senegal | 31 |  บูร์กินาฟาโซ | 2–1 | 3–1 | แอฟริกาคัพออฟเนชันส์ 2017 รอบคัดเลือก |
| 7 | 13 พฤศจิกายน 2015 | Mahamasina Municipal Stadium, Antananarivo, Madagascar | 32 |  มาดากัสการ์ | 1–2 | 2–2 | ฟุตบอลโลก 2018 รอบคัดเลือก |
| 8 | 17 พฤศจิกายน 2015 | Stade Léopold Sédar Senghor, Dakar, Senegal | 33 |  มาดากัสการ์ | 3–0 | 3–0 | ฟุตบอลโลก 2018 รอบคัดเลือก |
| 9 | 28 พฤษภาคม 2016 | Amahoro Stadium, Kigali, Rwanda | 36 |  รวันดา | 1–0 | 2–0 | กระชับมิตร |
| 10 | 4 มิถุนายน 2016 | Prince Louis Rwagasore Stadium, Bujumbura, Burundi | 37 |  บุรุนดี | 2–0 | 2–0 | แอฟริกาคัพออฟเนชันส์ 2017 รอบคัดเลือก |
เกียรติประวัติ > สโมสร

แมนเชสเตอร์ยูไนเต็ด
ฟุตบอลลีกคัพ: 2009–10
มารธาและมารีย์ชาวมักดาลา (การาวัจโจ)

| มารธาและมารีย์ชาวมักดาลา |
| --- | --- |

ศิลปิน: การาวัจโจ
ปี: ราว ค.ศ. 1598
ประเภท: จิตรกรรมสีน้ำมันบนผ้าใบ
สถานที่: สถาบันศิลปะดีทรอยต์, สหรัฐอเมริกา
มารธาและมารีย์ชาวมักดาลา (อังกฤษ: Martha and Mary Magdalene ) เป็นภาพเขียนสีน้ำมันที่เขียนโดยการาวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่สถาบันศิลปะดีทรอยต์ในสหรัฐอเมริกา
ภาพ “มารธาและมารีย์ชาวมักดาลา” เป็นภาพที่เขียนราวปี ค.ศ. 1598 เป็นภาพของพี่น้องในคัมภีร์ไบเบิล ขณะที่มารธากำลังพยายามชักชวนให้มารีย์ชาวมักดาลาละทิ้งชีวิตเดิมและหันมารับพระเยซู ใบหน้าของมารธาอยู่ในเงาเอนตัวไปข้างหน้าเพื่อหว่านล้อมมารีย์ผู้หมุนดอกส้มเล่นอยู่ในมือหนึ่งขณะที่อีกมือหนึ่งถือกระจกสัญลักษณ์ของความสำรวยที่แมรีจะต้องเลิกใช้เมื่อหันไปนับถือคริสต์ศาสนา
“มารธาและมารีย์” เป็นภาพที่เขียนขณะที่พำนักอยู่ที่วังของพระคาร์ดินัลฟรันเชสโก มาเรีย เดล มอนเต  ผู้เป็นผู้อุปถัมภ์คนสำคัญคนแรก ภาพที่การาวัจโจเขียนให้แก่เดล มอนเตแบ่งเป็นสองชุดชุดหนึ่งเป็นภาพชีวิตประจำวันทางโลกที่รวมทั้ง “นักดนตรี”, “คนเล่นลูท” และ “บาคคัส” - ภาพในกลุ่มนี้เป็นภาพเด็กชายหรือชายหนุ่มที่เขียนภายในห้องที่แคบ - และอีกกลุ่มหนึ่งคือภาพทางคริสต์ศาสนาที่รวมทั้ง “พักระหว่างหนีไปอียิปต์”  และ “นักบุญฟรานซิสเกิดปีติสานติ์” ในบรรดาภาพทางศาสนาเป็นภาพเขียนสี่ภาพที่นางแบบเป็นสตรีคนเดียวกันสองคนทั้งรูปเดี่ยวและรูปที่มีทั้งสองคนอยู่ในภาพ  ทั้งสองคนคืออันนา บิอังชินิ (Anna Bianchini) และฟิลลิเด เมลันโดรนิ (Fillide Melandroni) ผู้เป็นสาวโสเภณีผู้มีชื่อเสียงของกรุงโรมขณะนั้นและเป็นที่แสวงหาของชนชั้นสูงในสังคมของชาวโรม และมักจะมาแวะที่วังของเดล มอนเต อันนา บิอังชินิปรากฏก่อนเป็นแมรี แม็กดาเลนในภาพ “มารีย์ชาวมักดาลาสำนึกผิด” ที่เขียนรา ค.ศ. 1597 ฟิลลิเดปรากฏในภาพ “ภาพเหมือนของสตรีในราชสำนัก” ที่เขียนในปีเดียวกันสำหรับวินเชนโซ จุสตินิอานินายธนาคารและนักสะสมศิลปะเพื่อนของเดล มอนเต ในปี ค.ศ. 1598 คาราวัจโจก็เขียนฟิลลิเดอีกครั้งในภาพ “นักบุญแคเธอรินแห่งอะเล็กซานเดรีย” ที่จับความงามและความฉลาดเฉลียวของฟิลลิเด ในภาพ “มารธาและมารีย์” ทั้งอันนาและฟิลลิเดปรากฏด้วยกันในภาพเดียวกัน ฟิลลิเดในบทที่เหมาะสมกับการเป็นมารีย์ชาวมักดาลาและอันนาผู้ดูเหมือนจะไม่ยอมหยุดยั้งในการชักชวน
มารี-กลอตีลด์ โบนาปาร์ต

| มารี-กลอตีลด์ โบนาปาร์ต> เจ้าหญิงแห่งราชวงศ์นโปเลียน เจ้าหญิงฝรั่งเศส เคาน์เตสเซอร์กี เดอ วิตต์ |
| --- | --- |
ประสูติ: 20 มีนาคม พ.ศ. 2455 เบลเยียม
สิ้นพระชนม์: 14 เมษายน พ.ศ. 2539 (84 ปี)
พระสวามี: เคานต์เซอร์กี เดอ วิตต์
พระบุตร: มารี ยูจีนี เดอ วิตต์ เฮเลน เดอ วิตต์ นโปเลียน เซอร์กี เดอ วิตต์ โยลันเดอ เดอ วิตต์ เวรา เดอ วิตต์ โบดวง เดอ วิตต์ อิซาเบล เดอ วิตต์ ฌ็อง เจอโรม เดอ วิตต์ วลาดิเมียร์ เดอ วิตต์ แอนน์ เดอ วิตต์
ราชวงศ์: ราชวงศ์โบนาปาร์ต
พระชนก: วิกตอร์ เจ้าชายนโปเลียน
พระชนนี: เจ้าหญิงคลิเมนไทน์แห่งเบลเยียม
มารี-กลอตีลด์ โบนาปาร์ต (อังกฤษ: Marie Clotilde Bonaparte) หรือ เจ้าหญิงมารี-กลอตีลด์ โบนาปาร์ต ประสูติเมื่อวันที่ 20 มีนาคม พ.ศ. 2455 ณ บรัสเซลส์ เบลเยียม เป็นพระธิดาพระองค์ใหญ่ใน วิกตอร์ เจ้าชายนโปเลียน และ เจ้าหญิงคลิเมนไทน์แห่งเบลเยียม ทรงเป็นพระราชนัดดาใน สมเด็จพระเจ้าเลออปอลที่ 2 แห่งเบลเยียม และ มารี เฮนรีทเทอแห่งออสเตรีย สมเด็จพระราชินีแห่งเบลเยียม และเป็นพระภคินีใน หลุยส์ เจ้าชายนโปเลียน พระองค์ทรงเสกสมรสกับ เคานต์เซอร์กี เดอ วิตต์ เมื่อวันที่ 18 ตุลาคม พ.ศ. 2481 โดยหลังจากสมรส พระองค์ได้รับบรรดาศักดิ์เป็น เคาน์เตสเซอร์กี เดอ วิตต์ โดยทั้ง 2 มีพระบุตรดังนี้
มารี ยูจีนี เดอ วิตต์
เฮเลน เดอ วิตต์
นโปเลียน เซอร์กี เดอ วิตต์
โยลันเดอ เดอ วิตต์
เวรา เดอ วิตต์
โบดวง เดอ วิตต์
อิซาเบล เดอ วิตต์
ฌ็อง เจอโรม เดอ วิตต์
วลาดิเมียร์ เดอ วิตต์
แอนน์ เดอ วิตต์
เจ้าหญิงมารี กลอตีลด์ สิ้นพระชนม์เมื่อวันที่ 14 เมษายน พ.ศ. 2439 ด้วยพระโรคชรา สิริพระชันษา 84 ชันษา
มาริโอปาร์ตี: ไอแลนด์ทัวร์

| มาริโอปาร์ตี: ไอแลนด์ทัวร์ |
| --- | --- |

ผู้พัฒนา: NDcube
ผู้จัดจำหน่าย: นินเท็นโด
กำกับ: Yukio Umematsu
อำนวยการผลิต: Miyuki Hirose Atsushi Ikeda
ออกแบบ: Shinichi Nakata
โปรแกรมเมอร์: Michihito Ishizuka
ศิลปิน: Yuji Asano
แต่งเพลง: Rei Kondoh Sara Sakurai Satoshi Okubo
ชุด: มาริโอปาร์ตี
เครื่องเล่น: นินเท็นโด 3ดีเอส
วางจำหน่าย: NA: 22 พฤศจิกายน 2013 HK/ROC: 10 มกราคม 2014 EU: 17 มกราคม 2014 AU: 18 มกราคม 2014 EA: 20 มีนาคม 2014
แนว: ปาร์ตี
รูปแบบ: ผู้เล่นคนเดียว, หลายผู้เล่น 
มาริโอปาร์ตี: ไอแลนด์ทัวร์ (ญี่ปุ่น: マリオパーティ アイランドツアー; โรมาจิ: Mario Pātī Airando Tsuā อังกฤษ: Mario Party: Island Tour) เป็นวิดีโอเกมแนวปาร์ตี พัฒนาโดย NDcube และจัดจำหน่ายโดยนินเท็นโด สำหรับเครื่องนินเท็นโด 3ดีเอส เป็นเกมพกพาลำดับที่สามในชุดเกม มาริโอปาร์ตี ตัวเกมได้ประกาศเปิดตัวโดยซาโตรุ อิวาตะ ในการนำเสนอนินเท็นโดไดเร็ค ในเดือนเมษายน 2013 และวางจำหน่ายในอเมริกาเหนือในเดือนพฤศจิกายน 2013 ในยุโรปและออสเตรเลียในเดือนมกราคม 2014 และในญี่ปุ่นในเดือนมีนาคม 2014 ตัวเกมประกอบด้วยเกมกระดานทั้งหมดเจ็ดกระดาน โดยแต่ละกระดานมีคุณสมบัติพิเศษเฉพาะของตนเอง และมินิเกมใหม่อีก 81 เกม ตัวเกมยังมีเกมที่ตามออกมาด้วยคือเกม มาริโอปาร์ตี 10 ซึ่งวางจำหน่ายสำหรับเครื่องวียูในปี 2015
แหล่งข้อมูลอื่น

เว็บไซต์ทางการ
| ด ค กชุดเกม มาริโอปาร์ตี |
| --- | --- |
คอนโซล:  มาริโอปาร์ตี  2  3  4  5  6  7  8  9  10  ซูเปอร์  ซูเปอร์สตาร์ 
พกพา:  แอดเวนซ์  ดีเอส  ไอแลนด์ทัวร์  สตาร์รัช  เดอะท็อป 100
มารายห์ แครี (อัลบั้ม)

บทความนี้เกี่ยวกับอัลบั้มเพลง สำหรับศิลปิน ดูที่ มารายห์ แครี
มารายห์แครี (อังกฤษ: Mariah Carey) คืออัลบั้มแรกของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 12 มิถุนายน พ.ศ. 2533 โดยโคลัมเบียเรคอร์ด
อัลบั้มนี้มีเพลงฮิตอันดับ 1 ถึง 4 เพลงในบิลบอร์ด ส่วนด้านชาร์ทอัลบั้มขึ้นอันดับนาน 11 สัปดาห์ แนวเพลงในอัลบั้มนี้จะมีเพลงบัลลาดป็อปผสมกับแนวอาร์แอนด์บี ในที่นี้รวมถึงเพลง  ("Vision of Love", "Love Takes Time" และ "I Don't Wanna Cry") ส่วนเพลงเร็ว เช่น ("Someday", "There's Got to Be a Way")
ยอดขายอัลบั้มนี้ขายได้มากกว่า 9 ล้านเฉพาะในอเมริกา และ มากกว่า 13 ล้านชุดทั่วโลก ถือว่าเป็นอัลบั้มที่มียอดขายเป็นอันดับ 3 ของมารายห์ แครี ในอเมริกา
รายชื่อเพลง

"Vision of Love" (Carey, Ben Margulies) – 3:30
"There's Got to Be a Way" (Carey, Ric Wake) – 4:53
"I Don't Wanna Cry" (Carey, Narada Michael Walden) – 4:48
"Someday" (Carey, Margulies) – 4:08
"Vanishing" (Carey, Margulies) – 4:12
"All in Your Mind" (Carey, Margulies) – 4:45
"Alone in Love" (Carey, Margulies) – 4:12
"You Need Me" (Carey, Lawrence) – 3:51
"Sent from up Above" (Carey, Lawrence) – 4:04
"Prisoner" (Carey, Margulies) – 4:24
"Love Takes Time" (Carey, Margulies) – 3:49
ชาร์ต

| ชาร์ต | อันดับสูงสุด |
| --- | --- |
ออสเตรเลีย: 6
แคนาดา: 1
นิวซีแลนด์: 4
เยอรมนี: 24
ฮังการี: 35
อิตาลี: 24
ญี่ปุ่น: 13
เนเธอร์แลนด์: 5
สวีเดน: 8
อังกฤษ: 6
อเมริกา: 1

| ด ค กมารายห์ แครี |
| --- | --- |
สตูดิโออัลบั้ม: Mariah Carey • Emotions  • Music Box •  Merry Christmas • Daydream  •  Butterfly  •  Rainbow  •  Glitter  •  Charmbracelet  •  The Emancipation of Mimi  •  E=MC²  •  Memoirs of an Imperfect Angel • Merry Christmas II You • Me. I Am Mariah… The Elusive Chanteuse
อัลบั้มอื่นๆ: MTV Unplugged (EP) •  #1's  •  Greatest Hits • เดอะบัลลาดส์  •  Angels Advocate
ดูเพิ่มเติม: ทัวร์คอนเสิร์ต •  วิดีโอและดีวีดี  •  รางวัลที่ได้รับ
มาตรฐานดาว

มาตรฐานดาว (อังกฤษ: essential dignity) หมายถึง ความมีกำลังหรือความอ่อนแอของดาวเคราะห์ในแต่ละราศีซึ่งใช้ในการพยากรณ์ทางโหราศาสตร์  มาตรฐานดาวที่ใช้กันอยู่ทั่วไปมีได้แก่ เกษตร (domicile) ปรเกษตร (detriment) อุจจ์ (exaltation) และ นีจจ์ (fall) นอกจากนี้อาจจะมีอุจจาวิลาส อุจจาภิมุข ราชาโชค เทวีโชค มหาจักร จุลจักร จตุสดัย ฯลฯ ตามแต่จะได้กำหนดไว้ในตำรา
ในวิชาโหราศาสตร์ไทย นอกจากดาวเคราะห์สามารถเสวยราศีได้แล้ว ยังสามารถเสวยนวางค์ ตรียางค์ ได้อีกด้วย
ความรู้เบื้องต้น

โหราศาสตร์ไทยนิยมเขียนแผนที่ดาวเป็นรูปดวงราศีจักร มี 12 ช่อง ดังรูปด้านขวา โดยกำหนดให้ช่องบนสุดเป็นราศีเมษ จากนั้นจึงนับเวียนทวนเข็มนาฬิกา แต่ละช่องให้เป็นราศีพฤษภ, เมถุน, กรกฎ,... เรื่อยไปจนถึงราศีมีน ช่องแรกกำหนดให้ใช้สัญลักษณ์คือเลข ๐ (เลขศูนย์ไทย) ช่องถัด ๆ ไปก็ใช้เลข ๑, ๒, ๓,... ไปเรื่อย ๆ จนถึง ๑๑
ดวงราศีจักรแบบไทย
แต่ละช่องของดวงด้านบนแทนราศีหนึ่งราศี ซึ่งจะมีการเขียนสัญลักษณ์แทนดาวเคราะห์แต่ละดวงเป็นเลขไทยลงไป นอกจากนี้จะมีการคำนวณลัคนา เมื่อลัคนาสถิตราศีใดแล้วก็ให้เขียนสัญลักษณ์ ล, ส หรือ ลั ลงไป สัญลักษณ์ที่ใช้แทนดาวเคราะห์มีดังนี้
| สัญลักษณ์ | ดาวเคราะห์ | สัญลักษณ์ | ดาวเคราะห์ |
| --- | --- | --- | --- |
| ๑ | ดวงอาทิตย์ | ๖ | ดาวศุกร์ |
| ๒ | ดวงจันทร์ | ๗ | ดาวเสาร์ |
| ๓ | ดาวอังคาร | ๘ | จุดราหู |
| ๔ | ดาวพุธ | ๙ | จุดเกตุ |
| ๕ | ดาวพฤหัสบดี | ๐ | ดาวมฤตยู (ดาวยูเรนัส) |
มาตรฐานดาวประจำราศี

โหราศาสตร์ไทยและโหราศาสตร์สากล มีมาตรฐานดาวร่วมกันอยู่สี่ชนิด ได้แก่ เกษตร ปรเกษตร อุจจ์ และนีจจ์ ส่วนอุจจาวิลาส อุจจาภิมุข ราชาโชค เทวีโชค และมาตรฐานที่เหลือมีใช้เฉพาะในโหราศาสตร์ไทยเท่านั้น
มาตรฐานดาวประจำราศี > เกษตร

เกษตรเป็นมาตรฐานดาวชนิดให้คุณ เกิดจาการจัดดาวเคราะห์เสวยในจักรราศี โดยยึดให้ดวงจันทร์เสวยราศีกรกฎ ในขณะที่ดวงอาทิตย์เสวยราศีสิงห์ จากนั้นจึงจัดดาวพระเคราะห์จากวงในออกไปหาวงนอกเรียงกันตามแต่ละราศีไปทางด้านขวาของวงจักรราศี ได้แก่ พุธ ศุกร์ อังคาร พฤหัสบดี เสาร์ ราหู เสร็จแล้ว จะได้เป็นดาวเกษตรเจ้าราศี หากดาวใดได้ตำแหน่งเกษตร ก็ชื่อว่ามีความหนักแน่นมั่นคงขึ้นกว่าปกติและสามารถให้คุณได้เต็มกำลัง อนึ่งบางตำราจะเขียนแทนดาวราหูในราศีกุมภ์ด้วยดาวเสาร์
มาตรฐานดาวประจำราศี > ปรเกษตร

ปรเกษตร หรือ ประ เป็นมาตรฐานดาวชนิดให้โทษหรือให้คุณไม่เต็มที่ เกิดจากการสลับตำแหน่งของดาวในดวงเกษตรไปอยู่ฝั่งตรงข้าม
ดาวเกษตร
ดาวปรเกษตร
มาตรฐานดาวประจำราศี > อุจจ์

อุจจ์ แปลว่า สูง เป็นมาตรฐานดาวประเภทให้คุณ กำหนดว่า ดวงจันทร์ ดวงอาทิตย์ ดาวศุกร์ เสวยราศีพฤษภ ราศีเมษ และราศีมีน, ดาวพฤหัสบดี ดาวอังคาร เสวยราศีกรกฎและมกร ส่วนดาวพุธ ดาวเสาร์ และดาวราหู เสวยราศีกันย์ ตุล และพิจิกตามลำดับ เมื่อดาวเคราะห์ในดวงชะตาใดได้ตำแหน่งดังกล่าว และผ่านคุณสมบัติที่เหมาะสมก็จะให้คุณแก่เจ้าของดวงชะตา
มาตรฐานดาวประจำราศี > นีจจ์

นีจจ์ หรือ นีจ แปลว่า ต่ำ เป็นมาตรฐานดาวประเภทให้โทษ กำหนดขึ้นจากการสลับตำแหน่งของดาวอุจจ์ไปยังตำแหน่งตรงกันข้ามให้หมด
ดาวอุจจ์
ดาวนีจจ์
มาตรฐานดาวทางโหราศาสตร์ตะวันตก

มาตรฐานดาวที่มีใช้ในโหราศาสตร์ตะวันตกมีความคล้ายคลึงกับที่มีใช้ในทางโหราศาสตร์ไทย จะผิดกันก็แต่ไม่มีดาวราหูเท่านั้น
| ราศี | เกษตร | ปรเกษตร | อุจจ์ | นีจจ์ |
| --- | --- | --- | --- | --- |
| ราศีเมษ | ดาวอังคาร | ดาวศุกร์ | ดวงอาทิตย์ | ดาวเสาร์ |
| ราศีพฤษภ | ดาวศุกร์ | ดาวอังคาร | ดวงจันทร์ | ไม่มี |
| ราศีเมถุน | ดาวพุธ | ดาวพฤหัสบดี | ไม่มี | ไม่มี |
| ราศีกรกฎ | ดวงจันทร์ | ดาวเสาร์ | ดาวพฤหัสบดี | ดาวอังคาร |
| ราศีสิงห์ | ดวงอาทิตย์ | ดาวเสาร์ | ไม่มี | ไม่มี |
| ราศีกันย์ | ดาวพุธ | ดาวพฤหัสบดี | ดาวพุธ | ดาวศุกร์ |
| ราศีตุล | ดาวศุกร์ | ดาวอังคาร | ดาวเสาร์ | ดวงอาทิตย์ |
| ราศีพิจิก | ดาวอังคาร | ดาวศุกร์ | ไม่มี | ดวงจันทร์ |
| ราศีธนู | ดาวพฤหัสบดี | ดาวพุธ | ไม่มี | ไม่มี |
| ราศีมกร | ดาวเสาร์ | ดวงจันทร์ | ดาวอังคาร | ดาวพฤหัสบดี |
| ราศีกุมภ์ | ดาวเสาร์ | ดวงอาทิตย์ | ไม่มี | ไม่มี |
| ราศีมีน | ดาวพฤหัสบดี | ดาวพุธ | ดาวศุกร์ | ดาวพุธ |
นอกจากตำแหน่งตามราศีแล้ว โหราศาสตร์ตะวันตกยังได้กำหนดองศาของดาวเคราะห์ซึ่งจะได้ตำแหน่งเกษตร ดังนี้
ดวงอาทิตย์: ราศีเมษ องศาที่ 19 (หมายถึง 18 องศา 00 ลิปดา - 18 องศา 59 ลิปดา)
ดวงจันทร์: ราศีพฤษภ องศาที่ 3
ดาวพุธ: ราศีกันย์ องศาที่ 15
ดาวศุกร์: ราศีมีน องศาที่ 27
ดาวอังคาร: ราศีมกร องศาที่ 28
ดาวพฤหัสบดี: ราศีกรกฎ องศาที่ 15
ดาวเสาร์: ราศีตุล องศาที่ 21